**UPRAVIČENOST DO NAKUPA SSV**

Društva klubi naj izpolnijo naročilnico **ločeno** **za vsako tekmovalno selekcijo posebej**, ki naj vključuje naročilo SSV za do 6 tekmovalcev in pripadajočega trenerja in pomočnika, npr.: MDE/MDI, SDE/SDI, … V kolikor je v posamezni klubski selekciji več skupin (več kot 6 tekmovalcev), naj društvo – klub izpolni naročilnico **ločeno po skupinah znotraj posamezne selekcije**, npr.: MDE/MDI\_1, MDE/MDI\_2, SDE/SDI\_1, SDE/SDI\_2 …

Vsaka posamezna naročilnica naj vsebuje samo tekmovalce, trenerje in pomočnike dotične selekcije oziroma skupine. Društvo – klub, ki naroči SSV za do 6 tekmovalcev v posamezni selekciji lahko za dotično selekcijo naroči tudi eno trenersko SSV in eno SSV za pomočnika. Naročilnica za tehnične delegate in/ali sodnike naj bo izpolnjena ločeno.

Tekmovalna skupina šteje do 6 tekmovalcev s pripadajočim trenerjem in pomočnikom. V kolikor ima društvo – klub v POSAMEZNI SELEKCIJI več kot 6 tekmovalcev naj prijavi DVE SKUPINI, npr.: društvo ima 7 tekmovalcev v selekciji MDE/MDI, v tem primeru naj društvo – klub izpolni dve naročilnici, na eni naj bodo trije, na drugi pa štirje tekmovalci. V kolikor ima društvo – klub v posamezni selekciji 13 tekmovalcev naj torej izpolni tri, oziroma, če ima v posamezni selekciji 19 tekmovalcev, štiri naročilnice. Na vsaki izmed naročilnic ima društvo – klub možnost naročiti SSV za enega trenerja in enega pomočnika. V kolikor društvo – klub nima v kadru osebja, ki izpolnjuje kriterij za trenerja, lahko na vsaki naročilnici naroči samo eno SSV za pomočnika trenerja.

Društvo – klub lahko naroči SSV za trenerja in pomočnika samo v primeru, da naroči vsaj eno SSV za tekmovalca. Izjema so društva – klubi, ki imajo šolo smučanja za mlajše otroke, ki še ne sodelujejo v tekmovalnih selekcijah. V tem primeru lahko posamezno društvo – klub naroči SSV za do dva trenerja.

Društvo – klub lahko naroči za svoje tehnične delegate in sodnike v primeru, da je dotično društvo – klub v pretekli sezoni organiziralo kakršno koli tekmovanje v disciplinah Alpsko smučanje, Deskanje na snegu, Smučanje prostega sloga in/ali Telemark smučanje, in, da bodo v novi smučarski sezoni organizator tekmovanja v omenjenih disciplinah.

Morebitna zavrnjena naročila za člane, ki v trenutku pregleda upravičenosti nakupa SSV ne dosegajo kriterijev za nakup SSV naj se NE VPISUJE NA NOVE NAROČILNICE. Po tem, ko je posameznikov status urejen, je o tem potrebno obvesti odgovorno osebo prek elektronske pošte.

TERMINOLOGIJA / KRITERIJI:

**Tekmovalec**: je član enega izmed društev – klubov , panoge za Alpsko smučanje, Deskanje na snegu, Smučanje prostega sloga ali Telemark smučanja.

**Trener**: je član enega izmed društev – klubov , panoge za Alpsko smučanje, Deskanje na snegu, Smučanje prostega sloga ali Telemark smučanja. V aktualni evidenci članstva ima status TRENER in ima strokovno usposobljenost s področja na katerem deluje, npr.: trener alpskega smučanja mora imeti poleg statusa trener tudi strokovno izobrazbo U1, U2, U3, trener **ALI** trener PRO.

**Pomočnik**: je član enega izmed društev – klubov, panoge za Alpsko smučanje, Deskanje na snegu, Smučanje prostega sloga ali Telemark smučanja. V aktualni evidenci članstva ima status TRENER in **NIMA** strokovne usposobljenosti s področja na katerem deluje.

**Sodnik, tehnični delegat**: je član enega izmed društev, panoge za Alpsko smučanje, Deskanje na snegu, Smučanje prostega sloga ali Telemark smučanja. V aktualni evidenci članstva ima status SODNIK.

Ljubljana, 2023